OpenLLM-France/wikimedia huggingface dataset:
# Mercat Municipal (Alginet)

El mercat municipal és un edifici d'Alginet, un dels primers projectes de l'obra de l'arquitecte Carlos Carbonell Pañella (1873-1933), representant de l'Art Nouveau, Modernisme o Secession en València. El mercat municipal és un dels edificis més importants de la història del poble d'Alginet.
Mercat Municipal d'Abasts. Té 400 m² i 14 estants organitzats en dos corredors paral·lels i la superfície s'ha cobert amb planxes metàl·liques. Aquest està operatiu tots els dies de 7 del matí a 2 del migdia.

## Història

El mercat municipal d'Alginet va ser construït per D. Carlos Carbonell Pañella utilitzant com a material principal per construir-lo un petri calcari molt compacte segons les especificacions, però prou porós en realitat, amb acabat buixardat en la façana, també es va incorporar l'ús de la teula plana i per acabar amb la construcció i parlant dels conglomerats, destaca la utilització del ciment pòrtland i la calç hidràulica. Va ser construït sense que l'ajuntament ho encarregara. El projecte va ser aprovat per l'alcalde el 20 de gener de 1904. La inauguració es va dur a terme en 1905 amb Peregrin Escutia com a alcalde. En 1994 va ser reformat i al juny del 2019 es va reobrir després de finalitzar una segona reforma.

## Descripció

Una única nau central coberta que, gràcies a marquesines laterals, ofereix una lectura com si es tractara de tres cossos. Davall la nau coberta l'espai és ocupat per les parades dels venedors distribuint les taules en dues fileres en el sentit longitudinal i deixant entre ambdues pas per a la circulació. Les marquesines protegeixen el públic que s'acosta a comprar al centre del mercat es disposen dues xicotetes andanes per a la venda sense taules, en un nombre total de 18 venedors.
Idèntiques façanes, realitzades en pedra calcària amb acabat buixardat, rematades superiorment de manera escalonada, limiten de nord a sud la nau central. Per tal de accedir al corredor entre parades, un buit, actualment segat, sembla que albergava la fusteria amb motius decorats a l'estil. Sobre aquest i amb mes gran dimensió, hi havia un altre buit, precursor d'uns dels elements característic de la arquitectura posterior del projectista Carbonell, el finestral tripartit.
Per tal de salvar el desnivell que hi havia entre el mercat i el carrer de la Puríssima i l'actual plaça del Mercat, hi ha sengles escales laterals en la mateixa pedra calcària que la resta de la façana, per tal de facilitar l'accés a les parades que hi ha davall les marquesines.

## Referències

* ↑ Levante-Emv Alzira. «Alginet reabre el mercado municipal tras su proceso de reforma». Levante: el mercantil valenciano. Prensa Ibérica, 06-06-2019. [Consulta: 18 gener 2020].
* Tu mercado: Alginet Arxivat 2018-03-23 a Wayback Machine.
# Línia E del RER de l'Illa de França

Mapa RER Línia E :
La línia E de l'RER, més sovint anomenada simplement RER E, és una línia de la réseau express régional d'Île-de-France que enllaça l'est de l'àrea metropolitana de París segons un eix centre - est. Enllaça el cor de París a partir de l'Haussmann - Saint-Lazare (ramal E1) a l'est parisenc amb dues branques, acabant-se en les estacions de Chelles - Gournay (ramal E2) i Tournan (ramal E4).
Fins a la seva obertura, la línia era més coneguda sota el nom del projecte Éole, acrònim d'«Est-Ouest liaison express». Després de treballs particularment difícils que han durat set anys, va ser oberta en la seva major part durant l'estiu de 1999. La branca de Villiers-sur-Marne va ser perllongada fins a Tournan el 2003. La totalitat de la línia està situada a l'Illa de França.
La línia presenta la particularitat de no travessar París d'extrem a extrem, com es preveia de manera inicial; no posseeix més que dues detencions a París intramurs: Magenta i la terminal Haussmann - Saint-Lazare.

## Bibliografia

* Collectif, EOLE, le RER qui vient de l'est, Hors-série, éd. La Vie du Rail, octobre 1998, 98 p.
* Bernard Collardey, Les trains de banlieue, tomes II, éd. La Vie du Rail, 1999, 335 p. ISBN 2902808763
* Jean Tricoire, Le RER - Le Réseau francilien, éditions RATP, 2002, 144 p.
* Magazine Rail passion hors-série n°9, Spécial Île-de-France, novembre 2006, 98 p.
# Fortificacions de la costa caribenya del Panamà

Les fortificacions de la costa carib de Panamà, declarades Patrimoni de la Humanitat per la UNESCO el 1980, constitueixen un magnífic exemple de l'arquitectura militar dels segles XVII i XVIII.
La declaració inclou les fortificacions de Portobelo (9° 33′ 14″ N, 79° 39′ 21″ O﻿ / ﻿9.55389°N,79.65583°O﻿ / 9.55389; -79.65583) i San Lorenzo (9° 19′ 27″ N, 80° 0′ 11″ O﻿ / ﻿9.32417°N,80.00306°O﻿ / 9.32417; -80.00306), ambdues a la costa carib de Panamà, que formaven part del sistema defensiu per al comerç transatlàntic de la Corona d'Espanya.

## Enllaços externs

* (en francès) Fortifications de la côte caraïbe du Panama : Portobelo, San Lorenzo (Unesco)
# Gonzalez

Gonzalez és una concentració de població designada pel cens dels Estats Units a l'estat de Florida. Segons el cens del 2000 tenia 11.365 habitants.

## Demografia

Segons el cens del 2000, Gonzalez tenia 11.365 habitants, 4.086 habitatges, i 3.309 famílies. La densitat de població era de 287 habitants/km².
Dels 4.086 habitatges en un 40% hi vivien nens de menys de 18 anys, en un 68,3% hi vivien parelles casades, en un 9,7% dones solteres, i en un 19% no eren unitats familiars. En el 15,2% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,5% tenia menys de 18 anys, un 7,3% entre 18 i 24, un 30,1% entre 25 i 44, un 25,3% de 45 a 60 i un 8,9% 65 anys o més.
L'edat mediana era de 37 anys. Per cada 100 dones de 18 o més anys hi havia 93,3 homes.
La renda mediana per habitatge era de 50.134 $ i la renda mediana per família de 55.643 $. Els homes tenien una renda mediana de 38.819 $ mentre que les dones 26.018 $. La renda per capita de la població era de 21.268 $. Entorn del 7,5% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gonzalez». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Gonzalez». American Fact Finder. Oficina del Cens dels Estats Units, 12-01-2010.
# Yasmin Lee

Yasmin Lee (Bangkok, 3 de juny de 1983) és una actriu porno i model transsexual estatunidenca. Yasmin va néixer a Tailàndia, els seus pares eren refugiats cambodjans. La seva família, inicialment es va traslladar a viure a les Filipines, però finalment, es van establir en el Comtat d'Orange, a Califòrnia. Es va enrolar en la marina dels Estats Units amb 18 anys, però la va abandonar aviat a causa de la seva identitat de gènere i va iniciar una carrera com a drag-queen i artista de maquillatge. Va treballar per al grup The Pussycat Dolls, actrius de Hollywood i en vídeos musicals.
Després de declarar la seva transsexualitat, va abandonar el seu treball de maquilladora per por de ser víctima de la transfòbia i va començar a treballar com a assistent en rodatges de cinema pornogràfic. Després va treballar com a directora de càsting de pel·lícules porno, fins que va assumir el seu rol de dona i va començar la seva carrera com a actriu en el món del cinema per a adults. En la seva carrera d'actriu pornogràfica va participar en més de 86 pel·lícules només durant els 7 primers anys. Ha estat dues vegades nominada per un premi AVN Award pel seu treball en el camp de la pornografia transsexual. A més del seu treball d'actriu pornogràfica, ha realitzat també, aparicions especials en diversos shows televisius. A més, ha intervingut en unes poques pel·lícules no-pornogràfiques: en una producció de terror i en una comèdia l'any 2011 (The Hangover Part II), que fou la que li va portar més fama, amb una escena en què fou la primera dona transsexual en fer un nu integral frontal en escena.
En el vessant d'activisme, el 2011 Lee va aparèixer en una taula rodona sobre els drets LGBT amb la Unió Americana per les Llibertats Civils.

## Premis

* 2008 AVN Award for Transsexual Performer of the Year (nominació)
* 2009 AVN Award for Transsexual Performer of the Year (nominació)
* 2012 Kink.com's award for Kinkiest T-Girl Domme

## Referències

* 1 2 3 «Life as a Transsexual Porn Star: Yasmin Lee – FEM Newsmagazine» (en anglès). FEM Magazine, 25-11-2012. [Consulta: 12 juliol 2024].
* ↑ Barker, Andrew. «The Hangover Part II» (en anglès). Variety, 23-05-2011. [Consulta: 12 juliol 2024].
* ↑ «Celebrating LGBT History Month | ACLU of Southern California» (en anglès). American Civil Liberties Union, 11-10-2011. [Consulta: 12 juliol 2024].
* ↑ «The 2008 AVN Awards Nominations» (en anglès). AVN, 26-06-2008. Arxivat de l'original el 26-6-2008. [Consulta: 12 juliol 2024].
* ↑ Kernes, Mark. «Winners Announced for 4th Annual Tranny Awards AVN» (en anglès). AVN, 21-02-2012. [Consulta: 12 juliol 2024].
# Labelle

LaBelle és una població dels Estats Units a l'estat de Florida. Segons el cens del 2000 tenia 4.210 habitants.

## Demografia

Segons el cens del 2000, LaBelle tenia 4.210 habitants, 1.440 habitatges, i 995 famílies. La densitat de població era de 468,4 habitants/km².
Dels 1.440 habitatges en un 32,2% hi vivien nens de menys de 18 anys, en un 55,2% hi vivien parelles casades, en un 10,2% dones solteres, i en un 30,9% no eren unitats familiars. En el 25,9% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,26.
Per edats la població es repartia de la següent manera: un 26,8% tenia menys de 18 anys, un 8,5% entre 18 i 24, un 25,5% entre 25 i 44, un 18,3% de 45 a 60 i un 20,9% 65 anys o més.
L'edat mediana era de 36 anys. Per cada 100 dones de 18 o més anys hi havia 99,8 homes.
La renda mediana per habitatge era de 31.642 $ i la renda mediana per família de 39.550 $. Els homes tenien una renda mediana de 26.327 $ mentre que les dones 21.979 $. La renda per capita de la població era de 15.652 $. Entorn del 12,9% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- LaBelle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- LaBelle». American Fact Finder. Oficina del Cens dels Estats Units, 12-01-2010.
# Lake Clarke Shores

Lake Clarke Shores és una població dels Estats Units a l'estat de Florida. Segons el cens del 2000 tenia 3.451 habitants.

## Demografia

Segons el cens del 2000, Lake Clarke Shores tenia 3.451 habitants, 1.407 habitatges, i 1.029 famílies. La densitat de població era de 1.359,6 habitants/km².
Dels 1.407 habitatges en un 25,2% hi vivien nens de menys de 18 anys, en un 62,5% hi vivien parelles casades, en un 8% dones solteres, i en un 26,8% no eren unitats familiars. En el 21% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,82.
Per edats la població es repartia de la següent manera: un 18,8% tenia menys de 18 anys, un 5,9% entre 18 i 24, un 27,1% entre 25 i 44, un 29,6% de 45 a 60 i un 18,5% 65 anys o més.
L'edat mediana era de 44 anys. Per cada 100 dones de 18 o més anys hi havia 95,3 homes.
La renda mediana per habitatge era de 61.328 $ i la renda mediana per família de 71.641 $. Els homes tenien una renda mediana de 48.000 $ mentre que les dones 33.774 $. La renda per capita de la població era de 31.526 $. Entorn del 2,3% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Clarke Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Lake Clarke Shores». American Fact Finder. Oficina del Cens dels Estats Units, 12-01-2010.
# Peropteryx pallidoptera

Peropteryx pallidoptera és una espècie de ratpenat de la família dels embal·lonúrids. Viu a l'Equador i el Perú.

## Descripció
### Dimensions

És un ratpenat de petites dimensions, amb una llargada total de 57–67 mm, els avantbraços de 39–43 mm, la cua d'11–15 mm, les potes de 8–10 mm, les orelles de 15–17 mm i un pes de fins a 6 g.

### Descripció

El pelatge és llarg. Les parts dorsals són marrons, amb la base dels pèls més clara, mentre que les parts ventrals són lleugerament més clares. El musell és puntegut i manca de pèls. El front és alt. Les orelles són triangulars, amb l'extremitat arrodonida, marrons, cobertes de plecs cutanis a la superfície interna del pavelló auricular i ben separades entre si. El tragus és curt i amb l'extremitat arrodonida, mentre que l'antitragus és semicircular, llarg i s'estén cap endavant gairebé fins a l'angle posterior de la boca. Les membranes alars són de color marró clar, semitransparents i acoblades posteriorment al llarg del maluc. Un sac glandular poc desenvolupat és present entre l'avantbraç i el primer metacarp, està disposada paral·lelament al cos, s'estén fins a la vora d'entrada alar i s'obre cap endavant. La cua és relativament llarga i sobresurt per l'uropatagi a aproximadament la meitat de la seva llargada. El calcani és llarg.

## Biologia
### Comportament

Viu a l'interior de coves als boscos.

## Distribució i hàbitat

Aquesta espècie és difosa a l'Equador oriental, el Perú septentrional i l'estat brasiler de Pará.
Viu en boscos situats fins a 400 metres d'altitud.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Lim et al., 2010
* ↑ De Castro IJ, Dos Santos ER, Martins ACM, Dias D i Peracchi AL «First record of the pale-winged dog-like bat Peropteryx pallidoptera (Chiroptera: Emballonuridae) for Brazil» (en anglès). Mammalia, 76, 4, 2012, pàg. 451-453.

## Bibliografia

* Lim, B. K.; Engstrom, M. D.; Reid, F. A.; Simmons, N. B.; Voss, R. S.; Fleck, D. W «A new species of Peropteryx (Chiroptera, Emballonuridae) from western Amazonia with comments on phylogenetic relationships within the genus» (en anglès). American Museum Novitates, 3.686, 2010, pàg. 1-20.
# Gays

Gays és una població dels Estats Units a l'estat d'Illinois. Segons el cens del 2000 tenia 259 habitants.

## Demografia

Segons el cens del 2000, Gays tenia 259 habitants, 99 habitatges, i 76 famílies. La densitat de població era de 243,9 habitants/km².
Dels 99 habitatges en un 41,4% hi vivien nens de menys de 18 anys, en un 65,7% hi vivien parelles casades, en un 5,1% dones solteres, i en un 23,2% no eren unitats familiars. En el 18,2% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3.
Per edats la població es repartia de la següent manera: un 27,8% tenia menys de 18 anys, un 5,8% entre 18 i 24, un 32,4% entre 25 i 44, un 23,6% de 45 a 60 i un 10,4% 65 anys o més.
L'edat mediana era de 34 anys. Per cada 100 dones de 18 o més anys hi havia 107,8 homes.
La renda mediana per habitatge era de 42.500 $ i la renda mediana per família de 42.813 $. Els homes tenien una renda mediana de 29.688 $ mentre que les dones 21.944 $. La renda per capita de la població era de 19.131 $. Aproximadament el 2,5% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gays». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Gays». American Fact Finder. Oficina del Cens dels Estats Units, 12-01-2010.
# Yves Bonnefoy

Yves Bonnefoy (Tours, 24 de juny de 1923 - París, 1 de juliol de 2016) fou un poeta, crític i traductor francès. Va estudiar filosofia i matemàtiques i posteriorment, se l'ha reconegut com un bon traductor de William Shakespeare i de William Butler Yeats, autors amb qui es va especialitzar. De la seva vida es destaca també la tasca docent que va desenvolupar al Collège de France des de 1981 a 1993.
Yves Bonnefoy també ha escrit nombrosos assaigs sobre art i altres temes i la seva mirada sobre els artistes plàstics del segle xx és d'una gran intensitat i interès.
Era doctor honoris causa per les universitats d'Oxford, Chicago i Siena.

## Obres publicades

* Du mouvement et de l'immobilité de Douve (1953) –obra traduïda al català per Eduard J. Verger: Del moviment i de la immobilitat de Douve (Ed. Alfons el Magnànim, València, 1996)-
* Hier régnant désert (1958) -alguns poemes d'aquesta obra traduïts per Eduard J. Verger en la revista Reduccions, núm. 45 (1990)-
* Pierre écrite (1965) -obra de la qual Jordi Parramon va traduir alguns poemes per a la Poesia francesa contemporània (1987)
* Les taules corbes, traducció d'Ona Rius (Pagès Editors, 2006)
* Dans le leurre du seuil (1975)
* Ce qui fut sans lumière (1987) -un dels poemes d'aquesta obra, "El record", traduït per Eduard J. Verger en Reduccions, núm. 45 (1990)
* Là où retombe la flèche (1988)
* Début et fin de la neige (1991) (Principi i fi de la neu. El Gall Editor, 2006)
* La vie errante (1993)

## Referències

* ↑ EFE «Mor el poeta i assagista francès Yves Bonnefoy». Ara, 02-07-2016.
* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.

## Enllaços externs

* Nota necrològica a "Le Monde" amb una biografia
# Yves Saint-Laurent

Yves Henri Donat Mathieu Saint-Laurent (Orà, 1 d'agost de 1936 - París, 1 de juny de 2008) fou un modista i empresari francès.

## Biografia

Nascut l'1 d'agost de 1936 a Orà (Algèria), amb 18 anys va entrar a treballar en la signatura Christian Dior, on va reemplaçar el mateix Dior al capdavant de la seva firma dos anys després, convertint-se en el modista més jove de l'alta costura francesa.
La seva carrera en la casa Dior va concloure l'any 1960 quan va ser cridat per complir amb el servei militar francès. El 1962 va finalitzar les seves obligacions amb la milícia, i en lloc de tornar a la casa Dior va fundar la seva pròpia empresa, Yves Saint Laurent.
Saint-Laurent ha passat a la història com el primer dissenyador de moda que ha exposat en un museu, el Metropolitan Museum de Nova York.
Anuncià la seva retirada del disseny al gener de 2002. Va morir l'1 de juny de 2008 a París (França) a l'edat de 71 anys.
El 2009 es va subhastar la seva col·lecció privada d'art, assolint preus rècords.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.225. DL M-50.522-2002. ISBN 84-8332-391-5 [Consulta: 7 desembre 2014].
* ↑ Mor Yves SaintLaurent, Avui, 2 de juny 2008 (data d'accés: 02-06-08).
* ↑ El món cultural i polític francès qualifica Yves Saint-Laurent d'artista genial, Vilaweb, 2 de juny 2008 (data d'accés: 02-06-08).
* ↑ «Subhasta de la col·lecció d'Yves Saint Laurent: allau de rècords». Bonart [Girona], núm. 114, 4-2009, p.30. ISSN: 1885-4389.

## Enllaços externs

* Fundació Pierre Bergé Yves Saint Laurent (anglès) (francès)
* Lloc web de Gucci
* Lloc web d'Yves Saint Laurent
# Steatocranus tinanti

Steatocranus tinanti és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,3 cm de longitud total.

## Distribució geogràfica

Es troba a Àfrica: riu Congo.

## Referències

* ↑ Boulenger, G. A. 1899. Matériaux pour la faune du Congo. Poissons nouveaux du Congo. Troisième Partie. Silures, Acanthoptérygiens, Mastacembles, Plectognathes. Ann. Mus. Congo (Ser. Zool.) v. 1 (fasc. 3): 39-58, Pls. 20-29.
* ↑ BioLib (anglès)
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. 1939. Les poissons du Stanley-Pool. Ann. Mus. Congo Belge (Ser. 1) v. 4 (núm. 1): 1-60.
* Römer U.: Cichliden Atlas, Bd. 1. Melle. 1311 p. Any 1998.
* Snoeks, J. i G. De Boeck 1991 Steatocranus. p. 460-461. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, Bèlgica; MRAC, Tervuren, Flandes; i ORSTOM, París, França. Vol. 4.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ratpenat nasofoliat de Sri Lanka

El ratpenat nasofoliat de Sri Lanka (Hipposideros lankadiva) és una espècie de ratpenat que es troba a Bangladesh, Índia i Sri Lanka.
És amenaçat d'extinció per la pèrdua del seu hàbitat natural.

## Referències

* Fordham et al. (2006). Ratpenat nasofoliat de Sri Lanka. Llista Vermella de la UICN, Unió Internacional per a la Conservació de la Natura, 2006. Consultat el 11 desembre 2007 (en anglès).
# Stefano Rossetto

Stefano Rossetto també conegut com a Rossetti (Niça, 1560 – 1580) fou un compositor i organista italià del Renaixement. Passà la major part de la seva vida a Florència, d'on la seva família era originària. El 1567 era músic de cambra del cardenal de Mèdici. Des de 1579 fins a 1580 desenvolupà la plaça d'organista de la capella de la cort de Múnic. També fou mestre de capella a Novara. Va compondre nombrosos llibres de madrigals i motets, molt celebrats pels tractadistes del seu segle.

## Bibliografia

* Enciclopèdia Espasa Apèndix núm. 9, pàg. 200 ISBN 84-239-4579-0
* Enciclopèdia Espasa, Volum núm. 52, pàg. 608, ISBN 84 239-4552-9